David Gillanders

John David "Dave" Gillanders (s. 18. toukokuuta 1939 Schenectady) on yhdysvaltalainen kilpauimari, joka saavutti olympiapronssia perhosuinnissa vuonna 1960.

Gillanders voitti Pan-Amerikan kisoissa kultaa 200 metrin perhosuinnissa vuonna 1959. Rooman olympialaisissa 1960 hän saavutti samalla matkalla pronssia voiton mennessä hänen joukkuetoverilleen Michael Troylle, jonka hän oli voittanut Pan-Amerikan kisoissa. Gillanders ui olympialaisissa perhosuintiosuuden 4 × 100 metrin sekauintiviestin alkuerissä, joissa Yhdysvaltain joukkue teki maailmanennätyksen 4.08,2, mutta loppukilpailuun hän joutui luovuttamaan paikkansa Lance Larsonille eikä siten saanut kultamitalia, jonka Yhdysvallat voitti ajalla 4.05,4.
pienoiskuva|vasen|Neville Hayes, Michael Troy ja David Gillanders Rooman olympialaisten 200 metrin perhosuinnin palkintojenjaossa.
 Lähteet 

Luokka:Yhdysvaltalaiset uimarit
Luokka:Yhdysvaltalaiset olympiamitalistit
Luokka:Vuonna 1939 syntyneet
Luokka:Elävät henkilöt